CELEX: 32009R0446
Language: ro
Date: 2009-05-14 00:00:00
Title: Regulamentul (CE) nr. 446/2009 al Comisiei din 14 mai 2009 privind clasificarea anumitor mărfuri în Nomenclatura combinată

29.5.2009   
            
            
               RO
            
            
               Jurnalul Oficial al Uniunii Europene
            
            
               L 132/3
            
         
      REGULAMENTUL (CE) NR. 446/2009 AL COMISIEI
   
   din 14 mai 2009
   privind clasificarea anumitor mărfuri în Nomenclatura combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă subdiviziuni suplimentare și care sunt stabilite prin dispoziții comunitare specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat anterior.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Comitetul Codului Vamal nu a emis un aviz în termenul stabilit de președinte,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 mai 2009.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Arahide albe decorticate și fără peliculă (arahide albite).
                  Arahidele decorticate se albesc prin trecerea printr-un cuptor pe gaz cu patru zone de încălzire, în care se pulverizează vapori de apă fierbinte cu o temperatură cuprinsă între 88 și 93 °C peste boabe, înainte de trecerea acestora prin două zone de răcire.
                  Creșterea treptată a temperaturii boabelor determină dilatarea acestora și desprinderea peliculei roșiatice. Pelicula este apoi îndepărtată prin mijloace mecanice.
                  Arahidele, care nu au fost supuse unui alt tratament în afară de înlăturarea peliculei, se prezintă în vrac sau în „saci mari” de aproximativ 1 000 kg.
               
               
                  1202 20 00
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 1202 și 1202 20 00.
                  Albirea arahidelor trebuie considerată ca un tratament termic care vizează în principal înlăturarea peliculei roșiatice de pe boabe pentru a facilita utilizarea acestora. Acest tratament nu alterează caracterul de produse naturale al arahidelor și nu le califică pentru o utilizare specifică mai degrabă decât pentru utilizarea obișnuită (a se vedea, de asemenea, Notele explicative la Sistemul armonizat, capitolul 12, Considerații generale, al doilea paragraf).
                  În consecință, produsul trebuie clasificat la poziția 1202.